Κώστας Κληρονόμος

Ο Κώστας (Κωνσταντίνος) Κληρονόμος (13 Ιανουαρίου 1940)Konstadinos KLIRONOMOS MEP Europa.eu είναι Έλληνας δικηγόρος, εφοπλιστής και πολιτικός. Διατέλεσε πρόεδρος των Μινωικών Γραμμών (Minoan Lines) και της Hellenic Seaways, δήμαρχος Ηρακλείου και ευρωβουλευτής του ΠΑΣΟΚ.

Βίος
Γεννήθηκε στις 13 Ιανουαρίου 1940 στο Ηράκλειο Κρήτης. Σπούδασε στη Νομική Σχολή του Πανεπιστημίου Αθηνών και αρχικά εργάστηκε ως δικηγόρος. Το 1971-72 δημιούργησε, ως εταιρεία λαϊκής βάσης, τις Μινωικές Γραμμές (Minoan Lines), των οποίων ανέλαβε πρόεδρος το 1975 (αφότου αγόρασε το πλοίο «Μίνως», το πρώτο της εταιρείας), θέση στην οποία παρέμεινε για περισσότερο από τριάντα χρόνια, έως το 2006, περίοδος κατά την οποία η εταιρεία εξελίχθηκε σε μεγάλη δύναμη της ελληνικής ναυτιλίας.Η… κληρονομιά του Κώστα Κληρονόμου: Σπάνια συνέντευξη στην ΚΡΗΤΗ TV Neakriti.gr Στη συνέχεια, υπήρξε πρόεδρος της Hellenic Seaways για τα επόμενα δώδεκα χρόνια, από το 2006 έως το 2018, οπότε συνταξιοδοτήθηκε.Η… κληρονομιά του Κώστα Κληρονόμου: Σπάνια συνέντευξη στην ΚΡΗΤΗ TV Neakriti.gr

Ασχολήθηκε με την πολιτική ως στέλεχος της Ένωσης Κέντρου (προδικτατορικά) και του ΠΑΣΟΚ (μεταπολιτευτικά). Ανήκε πάντα στον κύκλο των ένθερμων υποστηρικτών του Ανδρέα Παπανδρέου, με τον οποίο απέκτησε και συγγένεια εξ αγχιστείας, καθώς η ανιψιά του Αλεξία Κληρονόμου παντρεύτηκε τον Νίκο Παπανδρέου, γιο του Ανδρέα.Η… κληρονομιά του Κώστα Κληρονόμου: Σπάνια συνέντευξη στην ΚΡΗΤΗ TV Neakriti.gr 

Εκλέχθηκε για πρώτη φορά δημοτικός σύμβουλος Ηρακλείου στις δημοτικές εκλογές του 1982, και αμέσως ορίστηκε πρόεδρος του Δημοτικού Συμβουλίου. Όταν τον Μάιο του 1989 ο τότε δήμαρχος Ηρακλείου Μανόλης Καρέλλης παραιτήθηκε για να τοποθετηθεί στο ευρωψηφοδέλτιο του ΠΑΣΟΚ, η δημοτική ομάδα της πλειοψηφίας εξέλεξε τον Κληρονόμο ως νέο δήμαρχο Ηρακλείου. Ο Κληρονόμος ολοκλήρωσε τη θητεία του Καρέλλη και εν συνεχεία κέρδισε νέα θητεία μετά τη νίκη του στις δημοτικές εκλογές του 1990.Η… κληρονομιά του Κώστα Κληρονόμου: Σπάνια συνέντευξη στην ΚΡΗΤΗ TV Neakriti.gr

Στις ευρωεκλογές του 1994 τοποθετήθηκε από τον Ανδρέα Παπανδρέου σε εκλόγιμη θέση στο ευρωψηφοδέλτιο του ΠΑΣΟΚ και υπηρέτησε ως ευρωβουλευτής για την επόμενη πενταετία, μέχρι το 1999.Η… κληρονομιά του Κώστα Κληρονόμου: Σπάνια συνέντευξη στην ΚΡΗΤΗ TV Neakriti.gr

Παραπομπές

Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Δήμαρχοι Ηρακλείου